Ողջո՛ւյն, ողջո՛ւյն ձեզ, իմ ընկերնե՛ր,Իմ հերոսնե՛ր նոր` ելած երեկ.Հիմա ձեր կամքն է երկրում ելել,Ձեր հաղթանա՛կն է ամենուրեք...Անհուն լույսով մի, մի նո՛ր փայլովՄեր աչքերի՛ դեմ պայծառացած`Ահա գործե՛րը ձեր արյունոտԵվ բախումները արճիճափայլ...Եվ ժողովուրդը իմ նաիրյանՀրե հողմո՛վ ձեր, հողմո՛վ ձեր տար,Եվ կռիվները այն անդադար,Եվ քաղաքները՝ իրար վրա...Դեռ կյանքը ա՛յլ էր, տագնապը` այլ,Մի ա՛յլ ոգի էր երկրում տիրում,Բայց աչքերի՛ դեմ ձեր երերունՀուրհրատում էր ուրի՛շ մի փայլ: